
Narva     




                                             12.12.2018.a  nr ……..
Nõusolek Vaivara tänav J4 maaüksuse

Narva linna munitsipaalomandisse andmiseks

1. Asjaolud ja menetluse käik 

Maa-amet 09.10.2018 kirjaga nr 6-8/18/15031 teatas, et Maa-ameti X-GIS kaardirakenduse andmetel paikneb Narva linnas reformimata maaüksus vastavalt kirjale lisatud asendiplaanile (piiriettepanek nr LY1809246332), mille osas on vaja otsustada maareformi läbiviimise viis. Maa-ameti kirja kohaselt kõnealune maaüksus ei ole vajalik riigile tema ülesannete täitmiseks ja otstarbekas anda Narva linna omandisse kohaliku elu korraldamiseks.

Narva Linnavalitsuse 29.11.2017.a korraldusega nr 1184-k eelmainitud maaüksusele on määratud koha aadress Narva linn, Vaivara tänav J4.
Narva Linnavalitsuse linnavarakomisjon 14.11.2018.a (protokoll nr 12) nõustus Vaivara tänav J4 maaüksuse, pindala 1674 m2 munitsipaalomandisse andmisega. 

Maa munitsipaalomandisse andmise menetluse läbiviimiseks tuleb maaüksusele määrata katastriüksuse sihtotstarve. Kuna Vaivara tänav J4 maaüksusel asub teerajatis, ja maa kasutatakse teemaana, siis maa sihtotstarbeks tuleb määrata transpordimaa katastriüksuse sihtotstarbe 
Ülalmainitud maaüksusele ei ole tänase päeva seisuga esitatud õigusvastaselt võõrandatud maa tagastamise või ostueesõigusega erastamise avaldust.
2. Õiguslikud alused
2.1 Vabariigi Valitsuse 02.06. määruse nr 133 „Maa munitsipaalomandisse andmise kord“ § 83 lõike 2 punkti1 kohaselt linna- või vallavalitsus määrab maaüksuse sihtotstarbe ja koha-aadressi ning edastab Maa-ametile vastava otsuse.
2.2 Maakatastriseaduse § 20 lõike 7 kohaselt maareformi läbiviimisel tuleb katastriüksusele määrata ehitise kasutusotstarbest, tegelikust maakasutusest või detailplaneeringust tulenev sihtotstarve. Kui maaüksusel ei ole ehitist ja puudub põllu- või metsamajanduslik potentsiaal, tuleb maaüksusele määrata sihtotstarbeta maa sihtotstarve.

2.3 Narva Linnavalitsuse Arhitektuuri– ja Linnaplaneerimise Ameti põhimääruse § 8 punkti 10 kohaselt Geodeesia ja maakorralduse osakonna üks põhiülesannetest on katastriüksuste sihtotstarbe määramiseks või muutmiseks haldusaktide eelnõude ettevalmistamine ja edastamine linnavalitsusele kinnitamiseks.

3. Otsus

Nõustuda Narva linna munitsipaalomandisse andmisega Vaivara tänav J4 maaüksuse (asendiplaan nr LY1809246332 on lisatud), ligikaudne pindala 1674 m2 ning määrata maaüksuse sihtotstarbeks transpordimaa.
4. Rakendussätted

4.1 Korraldus jõustub seadusega sätestatud korras.

4.2 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Mootkava: 1:1000
Ligikaudne pindala: 0,17 ha

Koostamise aeg: 24. september 2018. a.

Maa-ameti maareformi osakonna munitsipaalmaade
biiroo peaspetsialist Tiia Oras

